open-index/open-wikipedia-markdown huggingface dataset:
Didesoxinucleótido

miniatura|Estrutura molecular da 2',3-didesoxiadenosina trifosfato (ddATP).

Os **didesoxinucleótidos** son uns nucleótidos especiais que funcionan como inhibidores da elongación da cadea de ADN para a ADN polimerase, que se utilizan no método de Sanger para a secuenciación do ADN. Tamén se coñecen como 2',3' didesoxinucleótidos, e abrévianse como **ddNTPs** (ddGTP, ddATP, ddTTP e ddCTP).

Como o seu nome indica, están desoxixenados (sen grupo hidroxilo) en dous carbonos do azucre do nucleótido, o 2' e o 3'. A desoxixenación en 2' é a normal nos desoxinucleótidos do ADN, pero estas moléculas caracterízanse porque carecen ademais de grupo 3'-hidroxilo. A ausencia deste hidroxilo nestas moléculas significa que, despois de que son engadidos por unha ADN polimerase a unha cadea nucleotídica en crecemento, xa non poden ser engadidos máis nucleótidos  esa cadea, xa que non se pode formar o enlace fosfodiéster debido a que os desoxirribonucleótidos trifosfato (que son o material de construción que constrúe o ADN) sintetizan a cadea de ADN por medio dunha reacción de condensación entre o 5'-fosfato (despois da separación dun pirofosfato) do nucleótido entrante co grupo 3'-hidroxilo do nucleótido previo. Os desoxirribonucleótidos non teñen o grupo 3'-hidroxilo e non se pode producir esta reacción nin alongar máis a cadea, o que leva á terminación da secuencia de ADN. Así, estas moléculas son a base do método de terminación da cadea didesoxi de secuenciación do ADN, que foi desenvolvido por Frederick Sanger en 1977.

Os didesoxinucleótidos son útiles na secuenciación do ADN en combinación con electroforese.  Unha mostra de ADN á que se lle aplique a PCR (reacción en cadea da polimerase) nunha mestura que conteña os catro desoxinucleótidos normais e un didesoxinucleótido producirá febras de ADN de lonxitude igual á posición de cada base do tipo que complementa o tipo do desoxinucleótido presente. Así, se despois se fai unha electroforese da mostra, haberá unha banda por cada lonxitude á que o complemento dun desoxinucleótido está presente. Agora é común utilizar didesoxinucleótidos fluorescentes de modo que cada un dos catro teña unha fluorescencia diferente que se poida detectar nun secuenciador; así só é necesario facer unha reacción.

## Notas
The Jester Race

***The Jester Race*** é o segundo álbum da banda sueca de death metal melódico In Flames, publicado o 20 de febreiro de 1996 a través do selo Nuclear Blast. Trátase do seu primeiro disco en contar con Anders Fridén como vocalista e con Björn Gelotte como batería. Editouse tamén un videoclip para a canción "Artifacts of the Black Rain". Tamén foi o primeiro álbum no que aparece Jester Head, a mascota do grupo.

Tras o seu lanzamento a banda xirou con Samael, Grip Inc. e Kreator. O disco foi o publicado tras o seu exitoso EP de 1995 *Subterranean*. *The Jester Race* gravouse no Studio Fredman por Fredrik Nordström, que tamén axudou cos teclados do álbum.

## Listaxe de cancións 
### Cancións extra
Breiðafjörður

[miniatura|240px|dereita|[Baías e fiordes principais de Islandia. Breiðafjörður e Faxaflói son as meirandes baías do país.]]
**Breiðafjörður** é unha ampla baía no oeste da illa de Islandia. Ten uns 50&nbsp;km de ancho por 125&nbsp;km de lonxitude e constitúe unha separación natural entre a rexión de Vestfirðir co sur do país. Breiðafjörður atópase arrodeada de montañas, entre as que se inclúen o glaciar de Snæfellsjökull na península de Snæfellsnes polo sur e a península de Vestfirðir polo norte.

## Véxase tamén 
### Ligazóns externas 
*Marine Protected areas p.28
RAD51

**RAD51** é un xene eucariota que codifica unha proteína que pertence á familia da proteína RAD51, que axuda á reparación de roturas de dobre febra no ADN. Os membros da familia de RAD51 son homólogos da proteína bacteriana RecA e da Rad51 do lévedo *Saccharomyces cerevisiae*. A proteína está moi conservada na maioría dos eucariotas, desde os lévedos aos humanos.

## Variantes 
Hai dúas variantes de transcrición orixinadas por splicing alternativo desta proteína. Existen variantes de transcrición que utilizan sinais poliA alternativos.

## Función 
Nos humanos, RAD51 é unha proteína de 339 aminoácidos que xoga un importante papel na recombinación homóloga do ADN durante a reparación de roturas de dobre febra. Neste proceso, ten lugar un intercambio de febras de ADN dependente de ATP no cal unha febra molde invade febras apareadas de moléculas de ADN homólogas. A RAD51 intervén nas etapas de busca de homoloxía e de apareamento deste proceso.

A diferenza doutras proteínas implicadas no metabolismo do ADN, a familia RecA/Rad51 forma un filamento de nucleoproteína helicoidal no ADN.

Esta proteína pode interaccionar coas proteínas de unión ao ADN monocatenario RPA, BRCA2, PALB2 e RAD52.

Como se dixo, esta proteína forma filamentos. A base estrutural para a formación de filamentos de Rad51 e o seu mecanismo funcional aínda non está aclarado. Porén, estudos recentes feitos utilizando proteínas Rad51 etiquetadas fluorescentemente indican que os fragmentos de Rad51 se alongan por eventos de nucleación múltiple seguidos de crecemento, e o fragmento total está terminado cando atinxe uns 2 μm de lonxitude. Porén, a disociación de Rad51 do ADN bicatenario é lenta e incompleta, o que suxire que hai un mecanismo adicional que realiza isto.

## Patoloxía 
Esta proteína interacciona con PALB2

O xene Rad51 está localizado no cromosoma 15 humano e asociáronse varias alteracións neste xene cun incremento do risco de desenvolver cancro de mama. A proteína de susceptibilidade ao cancro de mama BRCA2 e PALB2 controlan o funcionamento de Rad51 na vía de reparación do ADN por recombinación homóloga.

## Familia 
Nos mamíferos identificáronse sete xenes de tipo recA, que son: Rad51, Rad51L1/B, Rad51L2/C, Rad51L3/D, XRCC2, XRCC3, e DMC1/Lim15. Todas estas proteínas, coa excepción da DNC1 específica da meiose, son esenciais para o desenvolvemento dos mamíferos. Rad51 é un membro das NTPases de tipo RecA.

## Interaccións 
A RAD51 presenta interaccións con BRE, RAD54, RAD54B, ataxia telanxiectasia mutada, BRCC3, UBE2I, xene Abl, RAD52, P53 e coa proteína da síndrome de Bloom.

## Notas 
## Véxase tamén 
### Outros artigos 
* Recombinase

### Ligazóns externas 
*
Exército Arxentino

O **Exército Arxentino** é a rama terrestre das Forzas Armadas da Arxentina. O seu bautismo de fogo ten lugar entre 1806 e 1807 cando as forzas militares británicas invaden Buenos Aires, durante as Invasións Inglesas daquel entón colonia española. Ten un gran protagonismo nas guerras pola independencia do Imperio Español e noutros conflitos bélicos do século XIX.

## Galería de imaxes 
## Notas
Utah Grizzlies

Os **Utah Grizzlies** son un equipo profesional de hóckey sobre xeo da cidade de West Valley City, Utah (Estados Unidos). O equipo xoga na ECHL e disputa os seus partidos como local no Maverik Center, un pavillón con capacidade para 10.100 espectadores.

## Historia 
Anteriormente, entre 1995 e 2005, existiu outro equipo co mesmo nome que competiu na IHL e na AHL (1995–2005)

Os actuais Utah Grizzlies comezaron a súa historia como Virginia Lancers, un dos membros fundadores da East Coast Hockey League. A franquía tivo sete nomes diferentes en cinco cidades distintas do sueste estadounidense entre 1988 ata 2003, cando a franquía Lexington Men O' War suspendeu as súas operacións despois dunha tempada.

## Tempadas 
***Nota:** PX = Partidos xogados, V = Vitorias, D = Derrotas, E = Empates, OTL = Derrotas na prórroga, Pts = Puntos, GF = Goles a favor, GC = Goles en contra, PIM = Penalties in minutes*

## Véxase tamén 
### Ligazóns externas 
* Sitio web oficial
Exército Nacional (Uruguai)

O **Exército Nacional** é a rama terrestre das Forzas Armadas do Uruguai.

## Descrición 
O exército foi fundado no 18 de maio do 1811 e conforma a rama das Forzas Armadas en termos de organización, equipamento, instrución e adestramento para a planificación, preparación, execución e condución dos actos militares que impoña a Defensa Nacional no ámbito terrestre, só ou cooperando co resto dos compoñentes das Forzas Armadas. En termos de organización, o exército conta cuns 15 mil efectivos organizados en catro divisións e cinco armas. O seu superior é o Comandante en Xefe do Exército, quen responde ante o Presidente da República.

## Armamento persoal 
**Pistolas**
* HK P30
* Glock 17
* Browning HP35

**Subfusís**
* Heckler & Koch MP5
* Heckler & Koch MP5/10
* Heckler & Koch MP5SD6
* FMK-3
* Heckler & Koch UMP-45

**Escopetas**
* Remington 870

**Fusís de asalto**
* FN FAL II
* FN FAL Para
* FN FAL VARO AN/PVS-4
* FN FAP
* Steyr AUG A2UR
* AK-101
* AK-102
* HK G-36
* HK G-36K
* HK G-36c

**Metralladoras**
* HK MG36
* FN MAG
* MG3
* Browning .30 HB
* M2 HB

**Fusís de francotirador**
* Steyr HS .50
* Peregrino (de fabricación nacional)
* Barrett M82
* MSG-90
* Accuracy International AE

## Pezas de artillaría persoal 
**Lanzagranadas** 
* AGL 40mm

**Morteiros**
* ECIA Commando 60mm
* L-65/81 (81mm)
* L-65/120 (120mm)

## Antitanque 
* RPG-7V1
* MILAN
* Cañón S/R M40A1

## Artillaría antiaérea 
* Bofors 40 mm
* M167 VADS
* Hispano-Suiza HS.404

## Obuses 
* M114
* M-101
* M-102

## Notas
Kudos to You!

***Kudos to You!*** é o sexto álbum da banda estadounidense de rock alternativo The Presidents of the United States of America, publicado o 14 de febreiro de 2014 a través dos selos PUSA Inc. e Burnside Records.

O disco foi anunciado o 22 de novembro de 2013, e iniciouse como un proxecto a través da plataforma *direct-to-fan* PledgeMusic, onde os seareiros podían poñer cartos para obter o álbum nun futuro ademais doutras rarezas. O proxecto acadou o seu obxectivo en nove días.

## Listaxe de cancións 
Todos os temas compostos por Chris Ballew e PUSA agás onde se indique.

# "Slow Slow Fly" – 3:25
# "Crappy Ghost" – 2:26
# "Good Morning Tycoon" – 2:28
# "Poor Little Me" – 2:39
# "Rooftops in Spain" – 2:37
# "Stay with Me" (Ballew, Tad Hutchison) – 2:31
# "Crown Victoria" – 3:10
# "Electric Spider" – 2:37
# "Finger Monster" – 2:39
# "Flea Versus Mite" – 2:17
# "Innocent Bird" – 3:04
# "Ohio" (Ballew, Dave Thiele) – 2:08
# "She's a Nurse" – 2:59
# "Truckstop on the Moon" – 3:43 (só no vinilo e na versión descargable)
Electric Bird Digest

***Electric Bird Digest*** é o sexto álbum da banda estadounidense de rock alternativo Young Fresh Fellows, publicado no ano 1991 a través do selo Frontier Records. Foi o seu derradeiro traballo editado por esta discográfica. O LP orixinal incluía un sinxeo gratuíto cos temas "Zip-A-Dee-Doo-Dah", "Skyscraper of Facts" e "The Teen Thing".

## Listaxe de cancións
Here Are The Sonics

***Here Are The Sonics!!!*** é o álbum de estrea da banda estadounidense de garage rock The Sonics, publicado no ano 1965 a través do selo Etiquette.

## Listaxe de cancións
Plans (álbum)

***Plans*** é o quinto álbum da banda estadounidense de indie rock Death Cab for Cutie, publicado o 30 de agosto de 2005 a través do selo Atlantic Records.

## Listaxe de cancións
The Boy with the Arab Strap

***The Boy with the Arab Strap*** é o terceiro álbum da banda escocesa de indie pop Belle & Sebastian, publicado o 7 de setembro de 1998. A inspiración para o nome do álbum vén do grupo Arab Strap, que tamén é de Escocia e xirou brevemente con Belle & Sebastian. Un "arab strap" é un dispositivo sexual para manter unha erección, un feito descoñecido por Stuart Murdoch nesa época.

## Listaxe de cancións 
# "It Could Have Been a Brilliant Career"&nbsp;– 2:23
# "Sleep the Clock Around"&nbsp;– 4:57
# "Is It Wicked Not to Care?"&nbsp;– 3:22
# "Ease Your Feet in the Sea"&nbsp;– 3:35
# "A Summer Wasting"&nbsp;– 2:06
# "Seymour Stein"&nbsp;– 4:42
# "A Space Boy Dream"&nbsp;– 3:01
# "Dirty Dream Number Two"&nbsp;– 4:14
# "The Boy with the Arab Strap"&nbsp;– 5:14
# "Chickfactor"&nbsp;– 3:31
# "Simple Things"&nbsp;– 1:46
# "The Rollercoaster Ride"&nbsp;– 6:36
Vlorë

**Vlorë** é unha cidade albanesa, o segundo porto do país tras Durrës. A poboación segundo o censo de 2011 é de 79 621. Na cidade foi onde se proclamou a declaración de independencia o 28 de novembro de 1912, e durante un breve tempo foi a capital de Albania.

Situada na baía de Vlorë, a súa orixe foi unha antiga colonia grega fundada no século VI a.C. co nome de **Aulon** e que permaneceu continuamente habitada ao longo de vinte e seis séculos. Un dos principais puntos da ribeira albenesa e tamén o centro cultural e económico do suroeste albanés.
## Notas
Miniestadio de Anoeta

O **Miniestadio de Anoeta** é un estadio de atletismo do concello de Donostia, anexo ó Estadio de Anoeta, que conta con capacidade para acoller a 1500 persoas sentadas. No campo de céspede natural xoga os seus encontros como local o equipo de rugby do club Bera Bera RT.

As instalacións tamén son coñecidas como **Estadio Kote Olaizola** en homenaxe ó que fora directivo do equipo de rugby.
## Véxase tamén
### Ligazóns externas
* Páxina web do Estadio de Anoeta 
* Páxina web do Bera Bera Rugby Taldea 
### Outros artigos
* Estadi Baldiri Aleu
* Estadio Nacional Complutense
* Campos de Pepe Rojo
Patrice Rushen

**Patrice Louise Rushen**, nada nos Ánxeles o 30 de setembro de 1954, é unha cantante, compositora, produtora e intérprete musical estadounidense. O seu sinxelo de 1982 "Forget Me Nots" recibiu un nomeamento ós Grammy na categoría "Mellor interpretación feminina de R&B. Rushen tivo grandes éxitos nas listas musicais de R&B e dance, pero "Forget Me Nots" foi a súa única en irromper nunha lista Top 40.

## Discografía 
### Álbums 
### Sinxelos 
## Filmografía 
* *Burning Sands* (2008) 
* *For One Night* (2006) (TV)
* *Just a Dream* (2002)
* *Our America* (2002) (TV)
* *Baby of the Family* (2002)
* *Piano, Bass and Drums* (2002 Aix Entertainment), (DVD Son)
* *The Killing Yard* (2001) (TV)
* *Fire & Ice* (2001) (TV)
* *Cora Unashamed* (2000) (TV)
* *Ruby Bridges* (1998) (TV)
* ''America's Dream* (1996) (TV)
* *A. Philip Randolph: For Jobs and Freedom* (1996) (TV)
* *The Steve Harvey Show* (1996) Serie de televisión
* *The Midnight Hour* (1990) Serie de televisión
* *Without You I'm Nothing* (1990)

* *Hollywood Shuffle* (1987)
* *George Michael: I'm Your Man - A South Bank Show Special* (2006) (TV) 
* *Fahrenheit* (2005) (VG)
* *Men in Black* (1997) (guionista: "Men In Black")
* *Waiting to Exhale* (1995)
* *Big* (1988) (writer/performer: "Forget Me Nots")
* *Dominick and Eugene* (1988) (performer: "Somewhere")
* *TV in Black: The First Fifty Years* (2004) (V) Ela mesma
* *VH-1 Where Are They Now?*  Herself (1 episodio, 2002)
* *100 Greatest Dance Songs of Rock & Roll* (2000) (mini) Serie de televisión. Ela mesma
* *Monterey Jazz Festival: 40 Legendary Years* (1998) (V)  Ela mesma
* *The Best of Robert Townsend & His Partners in Crime* (1991) (TV)  Ela mesma
* *Top of the Pops* Ela mesma (1 episodio, 1982)
* *Soul Train* Ela mesma (1 episodio, 1981)

### Dirección musical 
* The 48th Annual Grammy Awards (2006) (TV) 
* The 47th Annual Grammy Awards (2005) (TV)
* The 10th Annual Walk of Fame Honoring Smokey Robinson (2004) (TV)
* The 46th Annual Grammy Awards (2004) (TV)
* The 9th Annual Walk of Fame Honoring Aretha Franklin (2003) (TV)
* The 8th Annual Walk of Fame Honoring Stevie Wonder (2002) (TV)
* The Best of Robert Townsend & His Partners in Crime (1991) (TV)
* "No Strings" by "Sheena Easton"- Rushen as record producer. (1993)
* The Women of Brewster Place (1989) (TV)
* *The Midnight Hour'' (1990) Serie de televisión. Ela mesma
* Robert Townsend's HBO variety show series: "Partners in Crime" (1988) (TV)

## Notas 
## Véxase tamén 
### Ligazóns externas 
*Páxina oficial
Spiritualized

**Spiritualized** é unha banda inglesa de space rock formada en 1990 en Rugby, Warwickshire por Jason Pierce (que adoita a usar o alias de J. Spaceman) tras a disolución do seu anterior grupo, Spacemen 3. Os membros de Spiritualized foron cambiando álbum tras álbum, sendo Pierce quen compón e canta todo o material do grupo e é o único membro permanente.

Spiritualized leva publicados sete álbums de estudio. O máis coñecido e aclamado deles é *Ladies and Gentlemen We Are Floating in Space*, editado en 1997, que a revista *NME* considerou o seu Álbum do Ano.

## Discografía 
## Véxase tamén 
### Ligazóns externas 
* Páxina oficial
Proteínas do grupo de alta mobilidade

::*Para outros usos de HMG ver a páxina de homónimos HMG.* 
As **proteínas do grupo de alta mobilidade** ou HMG (do inglés *high-mobility group*) é un grupo de proteínas cromosómicas que interveñen na regulación de procesos dependentes do ADN como a 
transcrición, replicación do ADN, recombinación xenética, e reparación do ADN.

Foron illadas orixinalmente de células de mamíferos, e denominadas de acordo á súa mobilidade electroforética en xeles de poliacrilamida.

## Familias 
As proteínas HMG subdivídense en 3 superfamilias, cada unha das cales contén un dominio funcional característico:

* HMGA – contén un dominio de gancho AT.
** HMGA1
** HMGA2
* HMGB – contén un dominio de caixa HMG. Encóntranse en moitos organismos eucariotas.
** HMGB1
** HMGB2
** HMGB3
** HMGB4
* HMGN – contén un dominio de unión nucleosómico.
** HMGN1
** HMGN2
** HMGN3
** HMGN4
* Proteína da rexión determinante do sexo Y
* Factores de transcrición TCF
** Factor de unión ao amplificador linfoide 1
** Factor de Transcrición de Célula T 1

As proteínas que conteñen calquera destes motivos incrustados na súa secuencia denomínanse proteínas de motivo HMG.

## Función 
As proteínas HMG crese que desempeñan un papel significativo en varios trastornos humanos. As alteracións e rearranxos nos xenes que codifican algunhas das proteínas HMG están asociados con algúns tumores benignos. Os anticorpos contra as proteínas HMG poden encontrarse en pacientes de doenzas autoinmunes. O xene SRY situado no cromosoma Y, responsable da diferenciación sexual masculina, contén un dominio de caixa HMG. Un membroi da familia HMG de proteínas é HMGB1, que se observou que ten tamén unha actividade extracelular como quimiocina, que atrae a neutrófilos e células inflamatorias mononucleares ao fígado infectado.

## Notas 
## Véxase tamén 
### Outros artigos 
* Rede de regulación xénica
* Regulación xénica
* Caixa HMG
* Factor de transcrición

### Ligazóns externas 
* Páxina da nomenclatura das HMG
*
América TV

miniatura|Un dos seus logotipos anteriores.

**LS86 TV Canal 2 de La Plata**, actualmente é un sinal coñecido polo seu nome comercial como **América TV** (tamén coñecida como **América 2** ou simplemente **América**), tamén é un canle de televisión da Arxentina.

## Descrición 
O sinal é licenciado na cidade de La Plata, Provincia de Buenos Aires, posúe os seus estudos localizados na cidade de Buenos Aires. A súa fundación ocorre no 1966. O tipo de programación é do corte xeneralista e o seu actual slogan en castelán é *La vida en vivo*. O indicativo do sinal é LS86 TV e a mesma é tamén coñecida como unha das 5 canles abertas en emisión desde a capital do país.

## Difusión 
En termos de difusión, América TV transmite os seus programas en dous estacións no territorio arxentino: A24 e Canle 10 de Xunín.

## Véxase tamén 
### Ligazóns externas 
* Portal web da canle
Sistema de condución do corazón

O **sistema de condución cardíaco** é un conxunto de estruturas que forman parte da anatomía do corazón encargadas de transmitir o impulso eléctrico responsábel da contracción cardíaca a expensas do miocardio.

O estímulo eléctrico orixínase no nó sinusal, situado na aurícula dereita. Tras atravesar os diferentes feixes intranodais, o impulso eléctrico chega ao nó auriculoventricular, onde se produce un desfase duns milisegundos na condución eléctrica. Dito decalaxe permite que as aurículas e os ventrículos non se contraian á vez, contribuíndo a unha sístole efectiva. Do nó AV, o impulso baixa polo feixe de His até as fibras de Purkinje, onde estimulan as diferentes células do miocardio para se contraeren.
[centro|miniatura|400x400px|Sistema de condución eléctrica do [corazón:

# Nó sinusal
# Feixe de Bachmann
# Tracto internodal anterior
# Tracto internodal medial
# Tracto internodal posterior
# Nó auriculoventricular
# Feixe de His
# Rama deita
# Rama esquerda
# Feixe anterior esquerdo
# Feixe posterior esquerdo
# Fibras de Purkinje

]]

## Véxase tamén 
### Outros artigos 
* Nó auriculoventricular
* Feixe de His
HMG

**HMG** pode referirse a:

* Grupo de alta mobilidade (do inglés *High-mobility group*), unhas proteínas asociadas aos cromosomas.
* Gonadotrofina menopáusica humana (do inglés *Human menopausal gonadotrophin*), unha mestura de hormonas proteicas segregada polas células gonadotropas.
* HMG-CoA, abreviación do composto (3-**h**idroxi-3-**m**etil**g**lutaril-coencima A), un metabolito da vía de síntese do colesterol.
* Caixa HMG ou caixa do grupo de alta mobilidade (do inglés *High Mobility Group box*), un dominio proteico presente en certas proteínas que se unen ao ADN.
Txarango

**Txarango** é un grupo de música formado en Barcelona no 2010 por músicos de Ripollès, Osona e Garrotxa. A banda está integrada por Alguer Miquel (voz), Marcel Lázara *Tito* (voz e guitarra), Sergi Carbonell *Hipi* (piano), Joaquim Canals (batería), Àlex Pujols (baixo), Pau Puig (percusión), Ivan López (saxofón) e Jordi Barnola (trompeta). A súa é unha proposta de fusión musical, con reggae como eixo vertebral, que tamén ten elementos dub, latino ou pop. Nas letras das súas cancións incorporan un imaxinario vencellado ó mundo do circo e dos pallasos.

## Discografía 
* 2010: *Welcome to Clownia*
* 2012: *Benvinguts al llarg viatge*
* 2014: *Som Riu*

## Notas 
## Véxase tamén 
### Ligazóns externas 
* Páxina oficial
Botarell

**Botarell** é un concello de Cataluña, pertencente á provincia de Tarragona. Está localizado na comarca de Baix Camp.

## Véxase tamén 
### Ligazóns externas 
* Páxina do concello de Botarell
Exército de Chile

200px|miniatura|Escudo do Exército de Chile.
O **Exército de Chile** é un organismo que se encarga da defensa territorial do país, axudando á manutención da soberanía, ordenamento e á integridade nacional. Conxuntamente coa Armada e a Forza Aérea, conforman as Forzas Armadas de Chile. Actualmente o Exército conta cunha forza aproximada duns 50&nbsp;000 efectivos. O seu primeiro Comandante en Xefe foi o Xeneral José Miguel Carrera. O himno oficial en castelán da institución é *Los viejos estandartes*.

## Organización 
miniatura|center|600px|Mapa da organización e estrutura territorial.

### Divisións 
As divisións do exército no territorio nacional son as seguintes:

***Iª División.** Rexións II e III con cuartel xeral en Antofagasta.
***IIª División.** Rexións IV, V, VI, VII e RM con cuartel xeral en Santiago.
***IIIª División.** Rexións  VIII, IX Xe XIV con cuartel xeral na cidade de Valdivia.
***IVª División.** Rexión XI con cuartel xeral en Coihaique.
***Vª División.** Rexión XII con cuartel xeral en Punta Arenas.
***VIª División.** Rexión XV e Rexión I con cuartel xeral en Iquique.
***Brigada de Aviación.** O seu cuartel xeral encóntrase en Rancagua.
***Comando de Operacións Terrestres.** O seu cuartel xeral encóntrase en Concepción.
***Brigada de Operacións Especiais (BOE)** O seu cuartel xeral encóntrase en Peldehue.

## Proceso de modernización 
Actualmente, o exército creou 5 blindados cunha forza principal de tanques Leopard 2 A e cada unidade componse de:

*6 helicópteros
*2 NASAMS II
*5 M1097 Avenger
*15 M163 VADS
*12 Gepard
*47 Marder 1A3
*50 Leopard 2 A4
*40 HMMWV
*12 M-109A5
*28 YPR-765 AIFV
*13 M548-A1
*150 M113

## Galería de imaxes 

Ficheiro:Leopard 2A4CHL Chile.jpg|Leopard 2A4 MBT
Ficheiro:Marder1A3.6.jpg|Marder 1A3 (IFV)
Ficheiro:LAV25-1.jpg|Mowag Piraña
Ficheiro:Bergepanzer 2A2 Heckansicht.jpg|Bergepanzer 2
Ficheiro:M109CH.JPG|M109A5
Ficheiro:HumveeECh.JPG|Humvee
Ficheiro:Stgw 90.jpg|SIG 550
Ficheiro:Latvian G36KV.JPEG|G36

## Notas 
## Véxase tamén 
### Ligazóns externas 
* Web oficial do Exército de Chile 
* Escola Militar do Libertador Bernardo O´Higgins 
* Escola de Suboficiais do Exército de Chile 
* Academia de Guerra 
* Academia Politécnica Militar  
* Museo Histórico e Militar de Chile
Empire of the Sun

***Empire of the Sun*** é unha novela de 1984 do escritor inglés J. G. Ballard. Foi galardoada co James Tait Black Memorial Prize e foi preseleccionado para o Man Booker Prize. Ó igual que outras historias de Ballard como "The Dead Time" (publicada na antoloxía *Myths of the Near Future*), é esencialmente ficción pero está baseada nas experiencias de Ballard na segunda guerra mundial. O nome da novela deriva da etimoloxía do nome do Xapón.

Ballard posteriormente escribiu sobre a súa experiencia na China na súa autobiografía *Miracles of Life*.

## Adaptación ó cinema 
O libro foi adaptado por Tom Stoppard en 1987. O guión foi filmado por Steven Spielberg, con aclamación da crítica, sendo nomeado a seis Premios Oscar e gañando tres BAFTAs (á mellor fotografía, música e son). Estivo protagonizado por Christian Bale con trece anos, xunto con John Malkovich e Miranda Richardson.

## Notas
Nacionalismo flamengo

miniatura|Localización de Flandres en Bélxica.
miniatura|Bandeira de Flandres.
O **nacionalismo flamengo** é a ideoloxía nacionalista que defende a nacionalidade dos flamengos e promove a súa unidade cultural, promovendo os intereses do territorio de Flandres, a rexión máis rica de Bélxica que ocupa a parte norte do país. O idioma dos flamengos é o flamengo, unha variedade do neerlandés, e a súa cultura é xermánica, en contraposición a Valonia, a parte restante do territorio belga, na que predomina o francés e a cultura latina.

Os principais representantes do movemento nacionalista son os partidos políticos NV-A, de centro-dereita, e o Vlaams Belang, de dereita.

## Notas 
## Véxase tamén 
### Bibliografía 
* Kas Deprez, Louis Vos (Hrsg.): *Nationalism in Belgium.* Hampshire 1998.
* Bruno De Wever: *Greep naar de macht. Vlaams-nationalisme en nieuwe orde.* Tielt 1995.
Snyder's of Hanover

miniatura|Un supermercado amosando o surtido de Snyder's pretzels, incluíndo (ollando de arriba para abaixo) Butter Snaps (un biscoito de manteiga de forma de pretzel rectangular), Pretzel Snaps, Rod pretzels,  pretzel "Homestyle" (estilo caseiro), e Sticks de mel e trigo.'''Snyder's of Hanover''' é unha empresa de distribución de produtos de panadaría e de aperitivos localizada na cidade Hanover, Pensilvania, e especializada en facer pretzels.

Fundada por Harry V. Warehime no ano 1909, Snyder's of Hanover ten uns ingresos anuais duns 652 millóns de dólares americanos.

Os seus produtos son vendidos ao longo dos Estados Unidos de América, Canadá, nalgúns países de Europa, Asia e no Medio Oriente.

Synder's of Hanover ofrece ao consumidor 25 variedades dos tradicionais pretzels como por exemplo a variedade de pretzel sándwichs, os pretzels cubertos chocolate e os pretzels orgánicos e sen glute. Tamén ofrece ao consumidor patacas fritas e outras variedades de petiscos.

## Fusión con Lance, Inc.
O 22 de xullo do ano 2010, foi anunciado que Snyder's of Hanover se fusionaría coa empresa Lance Inc. para crear a cadea de comida de aperitivos máis grande de todos os Estados Unidos de América   A unión da empresa deu lugar ao cambio do nome da empresa, chamándose Snyder's-Lance.

## Produtos
''Snyder's Of Hanover'' ofrece unha variedade considerable de pretzels e outros produtos aperitivos. A compañía afirma que tódalas receitas dos seus pretzels veñen da receita orixinal "Snyder's *Hanover Olde Tyme Pretzel"* .

Os produtos pretzel máis representativos inclúen a variedade minis, aos de pasta levedada, os pretzels premium, ás pezas de pretzel aromatizadas, aos cubertos de chocolate, e á variedade de pretzels orgánicos.

Snyder tamén ofrece a variedade EatSmart Naturals, que inclúe patacas fritas para os veganos, patacas fritas a base de soia, con cachos de queixo, patacas fritas en aceite de xirasol, patacas fritas de tortilla, como tamén salsas e "dips".

Eles tamén ofrecen manteiga de cacahuete e sándwichs de pretzel recheos de queixo cheddar.

Snyder do introduciu recentemente un pretzel sen gluten coa certificación americana GFCO.

## Notas
Pichel

**Pichel** pode referirse a:

* Unha xerra feita de peltre que fabricaban antigamente en Santiago de Compostela e outras cidades galegas os artesáns **picheleiros** (ao que deben o seu alcume os naturais da capital de Galicia).

Como apelido pode referise a:
***Irving Pichel**, actor e director de cinema estadounidense (1891-1954);
***Celestino Pichel Bouzas**, gaiteiro galego (n. 1926);
***José García Pichel**, político galego;
***José Manuel Rey Pichel**, arquitecto galego (n. 1942);
***Luz Pichel González**, poeta galega (n. 1947);
***Almudena Chacón Pichel**, economista e política galega;

## Véxase tamén 
### Outros artigos
* A Gentalha do Pichel
* Picheleiro
Wagonwheel Blues

***Wagonwheel Blues*** é o álbum de estrea da banda estadounidense de indie rock The War on Drugs, publicado o 19 de xuño de 2008 a través do selo Secretly Canadian. Trátase do único disco do grupo en contar co batería Kyle Lloyd.

## Listaxe de cancións
Among the Leaves

***Among the Leaves*** é o quinto álbum da banda estadounidense de indie folk Sun Kil Moon, publicado o 29 de maio de 2012 a través do selo Caldo Verde Records. Semellante ao anterior disco do grupo, *Admiral Fell Promises* (2010), o traballo está maiormente interpretado polo membro fundador Mark Kozelek cunha guitarra de cordas de nailon.

No ano 2013 Mark Kozelek editou un álbum ao vivo gravado pouco despois do lanzamento *Among the Leaves*, titulado *Live at Phoenix Public House Melbourne*.

O álbum foi situado no posto 41 na lista dos 50 mellores álbums de 2012 da publicación online Stereogum.

## Listaxe de cancións 
## Notas
Soundtracks for the Blind

***Soundtracks for the Blind*** é o décimo álbum da banda estadounidense de rock experimental Swans, publicado como dobre CD o 22 de outubro de 1996 a través do selo Young God Records. Foi o seu último disco ata o lanzamento en 2012 de *My Father Will Guide Me Up a Rope to the Sky*. Pretendíase que *Soundtracks for the Blind*, como suxire o seu título, funcionase como unha especie de "banda sonora para unha película inexistente", e na súa época foi o traballo de estudio máis variado de Swans.

## Listaxe de cancións
San Xes

O nome **San Xes** pode referirse a:

***Xenxo de Roma**, mártir do cristianismo (século III);
***Xenxo de Arles**, mártir do cristianismo (século III), patrón de oito parroquias galegas.

Como topónimo, pode referirse a:

;En Galiza
***San Xes de Vilariño**, parroquia do concello de Lobeira;
***San Xes da Peroxa**, parroquia do concello da Peroxa;
****San Xes**, lugar de dita parroquia;
***San Xes**, parroquia do concello de Paderne de Allariz;
****San Xes**, lugar de dita parroquia.

## Véxase tamén
### Outros artigos
***Sanxés**, lugar da parroquia de Bogo, no concello da Pontenova;
***Capela de San Xes de Francelos**, en Francelos (Ribadavia);
*Parroquias de Galicia baixo a advocación de san Xes
Mirrored

***Mirrored*** é o álbum de estrea da banda estadounidense de rock experimental Battles, publicado o 14 de maio de 2007 no Reino Unido e o 22 de maio nos Estados Unidos a través do selo Warp Records. Esta é a primeira vez que o grupo incorpora voces destacadas e letras nas súas cancións, xa que o seu anterior EP era completamente instrumental (á parte do *beatboxing* nos temas "Dance" e "Fantasy" e as voces sen palabras en "B + T", "IPT-2" e "BTTLS"). O primeiro sinxelo do álbum, "Atlas", foi editado no Reino Unido o 2 de abril de 2007, e foi usado no xogo da PlayStation 3 *LittleBigPlanet*, no nivel "The Construction Site". Tamén foi usado nos programas da televisión británica *Skins*, *Top Gear* e *Torchwood*, ademais de por Honda para o seu Civic Type R europeo. *Mirrored* apareceu nas listas de mellores álbums de 2007 de varias publicacións, como *Time*, *NME*, *The Guardian* e Pitchfork.

## Listaxe de cancións
The Hunter

**The Hunter** pode referirse a:
* ***The Hunter***, álbum da banda de punk rock Blondie.
* ***The Hunter***, álbum da banda de metal progresivo Mastodon.
* ***The Hunter***, filme australiano de 2011.
American Capitalist

***American Capitalist*** é o terceiro álbum de estudio do grupo Five Finger Death Punch, pubilcado o 11 de outubro de 2011. 
Foi o primeiro álbum do grupo sen o baixista Matt Snell, que deixara o grupo en decembro de 2010. O primeiro sinxelo deste álbum, titulado "Under and Over It", foi publicado o 27 de xullo de 2011. O álbum debutou no número tres da lista Billboard 200 e vendeu máis de 90&nbsp;000 copias na súa primeira semana á venda. En setembro de 2012 o álbum foi certificado coma disco de ouro pola RIAA tras acadar máis de 500&nbsp;000 copias vendidas nos Estados Unidos.

## Lista de cancións 
## Autores 
* Ivan Moody – voz principal
* Zoltan Bathory – guitarra
* Jason Hook – guitarra, voces
* Jeremy Spencer – batería
* Chris Kael - baixo, voces
* Kevin Churko – produtor
 
## Notas
Hässleholm

**Hässleholm** é unha cidade da provincia de Escania, no condado de Escania, Suecia. No ano 2017 contaba cunha poboación de 52 003 habitantes.

## Historia
Hässleholm foi gradualmente urbanizada dende 1860 en relación coa construción da principal liña de ferrocarril Estocolmo-Malmö. Non había ningún asentamento alí mesmo antes da chegada do ferrocarril. A estación levaba o nome dun terreo situada na veciñanza dun cruzamento de ferrocarril planificado. Gañou o títuo de cidade en 1914. Durante o século XX convertíase nun cubo militar. Após a guerra fría, a maior parte dos establecementos militares dispersaron ou foron movidos a outros lugares.

No ano 2000, abre o *Centro Cultural de Hässleholm* (*kulturhus*), onde hai teatros, unha biblioteca, un centro de visitas e restaurantes. Ao leste do centro da cidade está o *hembygdspark* cunha estatua chamada "Snapphanen" feita polo escultor Axel Ebbe. A estatua recorda a historia da cidade.
## Deporte
Os seguintes clubs de deportes teñen a súa sede en Hässleholm:

* Hässleholms IF
* IFK Hässleholm

## Notas
You (canción de Robin Stjernberg)

**"You"** é unha canción pop lanzada en 2013 polo cantante sueco Robin Stjernberg. A canción gañou o *Melodifestivalen 2013* o 9 de marzo dese mesmo ao, e representou a Suecia no Festival de Eurovisión 2013 en Malmö, Suecia, conseguindo un posto 14 na final o 18 de maio do 2013.

O 1 de novembro de 2013 estrease unha nova versión da canción xunto á cantante alemá Cascada.

## Lista de cancións 
#### You 
# "You" - 3:04

#### You - Piano Version 
# "You - Piano Version" - 3:30

#### You (Remixes) 
# "You - Alex Sayz Remix Edit" - 3:32
# "You - SoundFactory Radio Mix" - 3:57
# "You - Benji of Sweden Radio Edit" - 3:21
# "You - Alex Sayz Remix Extended" - 6:05
# "You - SoundFactory Club Mix" - 7:26
# "You - Benji of Sweden Extended" - 4:10
# "You - SoundFactory Dub Mix" - 7:25
## Posición nas listas 
## Notas
My Versions (álbum de Robin Stjernberg)

**"My Versions"** é o álbum debut do cantante sueco Robin Stjernberg, está composto por versións de cancións doutros cantantes cantadas no *talent-show* Idol no 2011 onde resultou segundo.

## Lista de cancións
#"All This Way" (3:19)
#"Dedication to My Ex (Miss That)" (2:17)
#"Halo" (4:13)
#"Let Me Entertain You" (3:53)
#"You Raise Me Up" (2:42)
#"In My Head" (3:01)
#"Who You Are" (3:22)
#"Breakeven" (4:26)
#"Love Is Gone" (2:57)
#"California King Bed" (3:49)

## Posición nas listas
Alclad

**Alclad** é unha marca rexistrada de Alcoa empregada como termo xenérico para describir unha lámina de aluminio resistente á corrosión formado por superficies de aluminio de alta pureza (99,99 %) ligados metalurxicamente a un núcleo de aliaxe de aluminio de alta resistencia (duraluminio). Estas láminas empréganse udualmente na industria aeronáutica.

O alclad empregouse na estrutura e no revestimento externo do dirixible ZMC-2 da Armada dos Estados Unidos, cuxa construción tivo lugar en 1927 na base aeronaval de Grosse Ile (Wayne, Míchigan).

Descrito no NACA-TN-259, de agosto de 1927, como un «novo aluminio resistente á corrosión marcadamente superior ás actuais aliaxes resistentes. O seu uso debe permitir un elevado incremento na duración dunha peza estrutural.

Alclad é unha aliaxe de aluminio, cobre, manganeso e magnesio tratada a alta temperatura, que ten na súa superficie a resistencia á corrosión do aluminio puro e a resistencia á tracción da aliaxe no interior. É de particular importancia a unión entre a aliaxe e oaluminio puro. Os resultados preliminares de probas de rociado con sal (24 semanas de exposición) mostran cambios na forza tensil e elongación do alclad 17ST, se ocorren, tan pequenos que quedan totalmente dentro dos límites do experimento». En usos relacionados coa construción de aeronaves, o alclad probou ter maior resistencia á corrosión que unha lámina equivalente de aluminio puro, coa contrapartida dun maior peso.

## Notas 
## Véxase tamén 
### Bibliografía 
* Morrow, Walker C. & Fritsche, Carl B. (1967): *The Metalclad Airship ZMC-2*. Grosee Ille, Wayne, Míchigan: W. C. Morrow.
Pieces (álbum de Robin Stjernberg)

**"Pieces"** é o segundo álbum do cantante sueco Robin Stjernberg, e é o primeiro que está composto por cancións propias, na que se inclúen a canción coa que representou a Suecia no Festival de Eurovisión 2013, "You".

## Lista de cancións
# One Down Two To Go
# Pieces
# Crime
# You
# Isn’t it time
# Rule The World
# For The Better
# Scars
# Beautiful
# Six Feet Down
# On My Mind
# Every Bit Of Me
Arsenie Boca

**Arsenie Boca**, nado *Zian* no ano 1910 e finado o 1989, foi un sacerdote da Igrexa ortodoxa romanesa perseguido pola Securitate, a policía secreta durante a Romanía comunista. Foi tamén pintor de iconas e co-tradutor da *Filocalia*. É definido por algúns como o máis importante confesor de Romanía. Aínda que non foi canonizado, o seu túmulo é visitado anualmente por miles de peregrinos.

## Obras póstumas 
* *Cărarea împărăţiei* (Camiño ao Reino). Ed. Episcopiei Ortodoxe Romane a Aradului; 1995.
* *Lupta duhovnicească* (Loita espiritual). Ed. Agaton, Fagaras; 2009.
* *Trepte spre vieţuirea în monahism* (Pasos a través da vida monástica). Ed. Teognost, Cluj-Napoca; 2003.

## Galería de imaxes 

Ficheiro:Manastirea Prislop.jpg|O mosteiro de Prislop, onde está enterrado o Pai Boca

## Notas 
## Véxase tamén 
### Ligazóns externas 
* Associación Arsenie Boca 
* Biografía e foto de Arsenie Boca
The Wrong Side of Heaven and the Righteous Side of Hell, Volume 1

***The Wrong Side of Heaven and the Righteous Side of Hell, Volume 1*** é o cuarto álbum de estudio de Five Finger Death Punch, e o primeiro de dous álbums planeados polo grupo para a súa publicación no ano 2013. Foi publicado o 30 de xullo de 2013 baixo o selo Prospect Park Records. O álbum entrou na lista Billboard 200 no posto número 2 con 113&nbsp;000 copias vendidas.

## Lista de cancións 
## Notas
Penbryn

miniatura|Praia de Penbryn
**Penbryn** é unha comunidade do condado de Ceredigion en Gales. A poboación, de 1270 habitantes segundo o censo de 2011, distribúese nas localidades de Penbryn, Tre-saith, Brynhoffnant, Glynarthen, Sarnau e Than-y-groes. A competencia no uso da lingua galesa está por riba da media galesa, cun 49,7% que afirman poder falalo. Entre as localidades de Penbryn e Tre-saith localízase a Pedra Corbalengi, unha gran pedra chantada no chan que data do século VI e que leva a inscrición *CORBALENGI IACIT ORDOVS*,(Aquí xace Corbalengi o ordovicio). A praia de Penbryn é propiedade do National Trust e é famosa por aparecer no filme de James Bond, Die Another Day
## Notas
Marca rexistrada

[miniatura|[Logotipo de "Marca rexistrada".]]
Unha **marca rexistrada** considérase —a efectos legais— unha forma de rexistro sobre calquera símbolo utilizado para identificar de maneira exclusiva un ou varios produtos comerciais ou servizos. Dito símbolo adoita denominarse como *marca rexistrada* (en inglés, *trademark*), a cal se mostra de forma abreviada coas iconas **™**, **M.R.** ou **®**, aínda que isto non é indicativo do rexistro ante a autoridade competente.

O símbolo dunha marca rexistrada pode ser unha palabra ou unha frase, unha imaxe ou un deseño, e o uso do mesmo para identificar un produto ou servizo só lle está permitido á persoa física ou xurídica que realizou o rexistro de dita marca ou a que estea debidamente autorizada por quen a rexistrou.

Unha marca rexistrada determina a identidade gráfica/física/operativa dun produto ou servizo. Inclúe elementos gráfico-visuais propios que diferencian o artigo dos dos seus competidores, proporcionándolle certa identidade no sector comercial. Ademais, trátase dunha identidade rexistrada, protexida polas lei correspondentes, que pode utilizarse con exclusividade.

Na industria farmacéutica a marca denomínase **nome comercial**, xa que é o nome que identifica o medicamento dun determinado laboratorio farmacéutico. O nome comercial adoita ser moi distinto do nome do principio activo do medicamento, que se identifica como Denominación común internacional (DCI) ou nome xenérico. Algúns laboratorios fabricantes de produtos xenéricos utilizan como nome comercial o nome do "principio activo" seguido do nome do seu laboratorio (por exemplo, Ibuprofeno Normon), ou mesmo o nome do principio activo seguido do "nome comercial" que utilizaba antes o laboratorio (por exemplo, Amoxicilina Ardine).
La Guindilla

***La Guindilla*** foi un periódico editado en Pontevedra en 1886.

## Historia e características 
Subtitulado *Periódico festivo, semanal, joco-serio*, apareceu o 2 de xaneiro de 1886. Dirixido por Víctor Said Armesto cando contaba só quince anos de idade. Entre os seus redactores figuraban Fausto e Vicente García Temes. Publicábase os días 2, 9, 16 e 24 de cada mes. O último número coñecido é o 28, aparecido o 29 de agosto de 1886.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Icona (comunicación)

[miniatura|Icona indicando unha das saídas da estación de Poble Sec, no [metro de Barcelona.]]
En comunicación e semiótica, denomínase **icona** a calquera signo visual ou imaxe que representa unha entidade física ou simplemente representativa, unha idea, ou un proxecto co que mantén unha relación de semellanza.

As iconas son signos substitutivos, é dicir, poden usarse no lugar da cousa representada, e de contido derivativo: a foto dunha paisaxe, por exemplo, representa a propia paisaxe, o mapa dunha rexión representa a propia rexión etc.

A icona posúe unha relación de semellanza co obxecto que representa. E pode ter tres niveis:

* imaxe (aparencia visual) - por exemplo, unha caricatura
* diagrama (relacións internas e estruturais) - por exemplo, un mapa
* metáfora (posúe un significado semellante nalgún aspecto) - por exemplo, o león, unha fera indomábel, asociado ao imposto sobre a renda.

Cómpre non confundir as iconas cos glifos, que son, en xeral, signos específicos dun alfabeto cun signo icónico de orixe.

## Notas 
## Véxase tamén 
### Outros artigos 
* Iconografía
The Wrong Side of Heaven and the Righteous Side of Hell, Volume 2

***The Wrong Side of Heaven and the Righteous Side of Hell, Volume 2*** é o quinto álbum de estudio de Five Finger Death Punch, o segundo publicado polo grupo no ano 2013, xunto ao anterior *Volume 1*. Publicouse o 19 de novembro de 2013 baixo o selo Prospect Park Records.

## Lista de cancións 
## Notas
Kuchipudi

miniatura|Bailarina realizando a danza Kuchipudi.
**Kuchipudi** (కూచిపూడి en telugu) é unha danza clásica da India propia do estado de Andhra Pradesh, na India, aínda que tamén é popular nos estados meridionais do país. Ten orixe no século XVII.

## Etimoloxía 
Kuchipudi fai referencia á vila homónima no Divi Taluka do Distrito de Krishna, da cal toma o nome. 

## Características 
A danza adoita comezar con rituais teatrais, despois dos cales cada un dos personaxes aparece no escenario e se presenta a si mesmo cun *dharavu* (unha pequena composición musical e de baile). O baile acostuma acompañarse con música carnática, típica do sur do país. Xunto coa interpretación do cantante, tamén se toca o mridangam (un instrumento clásico de percursión do sur da India), o violín, a frauta e o tambura. 

## Véxase tamén 
### Ligazóns externas 
*Kuchipudi en YouTube
La Tranca (Pontevedra)

***La Tranca*** foi un semanario editado en Pontevedra en 1886.

## Historia e características 
Apareceu o 1 de outubro de 1886. Dirixido por Ricardo Miser. Declarábase independente, pero denunciaba o caciquismo en Galicia, defendía as vantaxes dun réxime democrático e reclamaba a soberanía popular. Incluía un editorial, poesía e a sección "Trancazos", na que se comentaban de forma crítica a xestión municipal e os asuntos locais. Imprimíase nos talleres de José Ramón Paratcha de Vilagarcía de Arousa.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Daler Mehndi

**Daler Singh**, máis coñecido como **Daler Mehndi**, nado 18 de agosto de 1967 en Patna, Bihar, é un cantante, compositor e produtor musical indio. Axudou a popularizar a música bhangra a nivel mundial, así como o pop indio. É principalmente coñecido pola súa música bailábel, a súa voz, o seu turbante e as súas túnicas longas.

## Discografía 
* "No1 Bhapa Bhape da rabb rakha"
* *Bolo Ta Ra Ra..* – 1995
* *Dardi Rab Rab* – 1996
* *Ho Jayegi Balle Balle* –  1997
* *The Best of Daler Mehndi* – álbum, 1998
* *Tunak Tunak Tun* – 1998
* *Ek Dana* – 2000
* *Nabi Buba Nabi* – 2001
* *Lehriya* – 2001
* *Nach Ni Shaam Kaure* – 2002
* *Mojaan Laen Do* –  2003
* *Shaa Ra Ra Ra* – 2004
* *Destiny* – 2005
* *Raula Pai Gaya* –  2007
* *Eh Lai 100 Rupaiya*, 2008
* *Shamla Meri Koko*, 2008
* *Jugni*, 2008
**Jorsey,* 2009
* *Tunak Tunak Tumba*, 2011
* *Bhalo Bhalo re Kirtaniya*, 2011
* *Japji Sahib The Libreation Chant*, 2011
* *300 Saal Guru De Naal*, 2012
* *Sai Da Malang*, 2012
* *Maula Sai*, 2012
* *Bismillah*, 2012
* *Rajan Ke Raja*, 2012
* *Sardaar*, 2013
* *Allah Hu*, 2013
* *Dukh Banjni Sahib*, 2013
* *The Ultimate Truth Mool Mantra*, 2013
* *Ik Ardaas Bhaat Kirat KI*, 2013
* *Ik Fakir Vadda Mastana*, 2013
* *Mere Raam Mere Raam*, 2013
* *India India*, Patriot music album, 2013
* *Cricket Nahi Yeh Tamasha Hai*, 2013
* *Bhaag The Success Anthem*, 2013
* *Namoh Namoh*, 2013
* *Aaja Mere Twitter Te*, 2014
* *Sona Roop Hai Peeli Peeli Sarson*, 2014
* *Stop The Flight*, 2014
* *Asi Tan Jithe*, 2014
* *Dilruba*, 2014
* *Baani Dasam Granth*, 2014
* *Best of Gurbani*, 2014
* *Radha Raman Hari Bol*, 2014
* *Bhaag Khilad Bhaag*, 2014
* *Party Punjabi*, 2015
* *Sabhae Jee Samal*, 2015
* *Safai Ki Dhun*, 2015
* *Salla Vella Funda*, 2015
* *Sohniye*, 2015
* *Sabhae Jee Samal*, 2015
* *Maa Padmavati*, 2015
* *Om Mani Padme Hum*, 2015
* *Khalsa*, 2015
* *Baba Nanak Mere Naal Naal*, 2015
* *Hori Khelungi Baba Bullehshah*, 2016
* *Salok Mahalla 9 Jo Sukh Ko Chaahai Sadaa*, 2016
* *350 Saal Sache Patshah Naal*, 2016
* *Japji Sahib-with Church Organ*, 2016
* *Saahore Baahubali*, 2017

## Notas 
## Véxase tamén 
### Ligazóns externas 
*Sitio web de Daler Mehndi 
*
Benjamin Constant, Brasil

**Benjamin Constant** é un municipio brasileiro do estado do Amazonas. Segundo o Instituto Brasileiro de Xeografía e Estatística a súa poboación estimada no ano 2014 era de 38 533 habitantes. O municipio forma parte da microrrexión do Alto Solimões.
## Orixe e nome 
A poboación orixinal da área son os ticunas e na cidade o Museo Magüta está dedicado á súa lingua e cultura. Os xesuítas estableceran un asentamento estable de ticunas, denominado Javari, contra o ano 1750 e alí os portugueses instalaron un destacamento militar e un rexistro fiscal e desprazaron en 1766 para un lugar próximo que ofrecía mellores condicións, chamado Tabatinga. Entre 1880 e 1890 fundáronse varias poboacións como Esperança e Remate de Males e en 1898 creouse o municipio de Benjamin Constant, recibindo o seu nome en homenaxe ao militar brasileiro Benjamin Constant Botelho de Magalhães, un dos iniciadores do movemento do 15 de novembro de 1889 que proclamou a República no Brasil. O municipoi incorpourse en 1901 ao de São Paulo de Olivença restaurándose en 1904 malia que de novo entre 1930 e 1931

## Xeografía 
### Localización 
Sitúase no suroeste amazonense, distante de Manaus 1118&nbsp;km en liña recta e 1638 vía transporte fluvial, subindo o ríio Solimões e o río Javari.

### Clima 
O seu clima é tropical chuvioso e húmido. Segundo datos do Instituto Nacional de Meteoroloxía (INMET), a menor temperatura rexistrada en Benjamin Constant foi de , o 18 de xullo de 1975, e a maior de , o 1 de outubro de 2005. A maior precipitación rexistrada en 24 horas foi de 168 milímetros, o 7 de xaneiro de 2007. Nun mess, o maior volume de chuvia observado foi de  milímetros en xaneiro de 1967.

## Notas